text: Fuglfirðingar fingu í fullan posa av mentanarískoyti á mentanardøgum, tá fólk í svimjiklæðum í flokki fóru oman í fjøruna at gera seg klár at leypa útí á døgurða. 26 luttakarar høvdu tikið av avbjóðingini at royna eitt Snarathlon – eitt stutt triathlon tiltak, har luttakarar skuldu svimja 160 m á sjónum og síðani súkkla 6 km og renna 1,6 km mitt í Fuglafirði.
text: #000001
text: Tað er ikki ofta, at so nógv fólk luttaka í slíkari avbjóðingi Føroyum og ei heldur ofta, at so nógv fólk heppa og stuðla íðkarunum. Um tað er víðagitna kassabilatiltakið, ið var beint aftaná, ið fekk fólk í gott lag, ella tað bara eru Fuglfirðingar sum eru blíðir og stuðlandi, skal vera ósagt, men stemningurin var fantastiskur og tað kendist aftur á luttarunum, sum fingu stuðul allan túrin.
text: #000002
text: Nógvar og ymiskar avbjóðingar í einum
text: #000003
text: Avbjóðingin var ymisk fyri hvønn luttakara. Fyri nógv, var tað fyrstu ferð, at tey luttóku í slíkum tiltakið. Tað at leypa á sjógv og svimja teinin út um boyurnar tvær ferðir, var ein avbjóðing í sjálvum sær hjá mongum. Spurd, hvussu tað kendist beint áðrenn byrjan, segði ein luttakari.
text: #000004
text: Eg var so spent. Tað var kalt og tá eg kom upp á land og skuldi í aftur, hevði eg hug at gevast. Men eg fór í aftur at svimja annað umfar um boyurnar og so gekst tað fínt allíkavæl.
text: #000005
text: Tá vit komu upp aftur og fóru á súkkluna, kendist tað ikki so kaltsum eg hevði væntað.
text: #000007
text: Allir íðkarar komu væl gjøgnum svimjingina og hildu á at súkkla og renna. Í báðum førum vóru teinarnir ein avbjóðing í sjálvum sær at koma ígjøgnum. Súkklað varð fleiri umførð niðan gjøgnum brøttu Toftagøtu, og bara tað at súkkla niðan, krevur sítt. Nógvar eru loysnirnar og onkur fór av og gekk niðan meðan onnur trýstu tað tey orkaðu og súkklaðu niðanum.
text: #000008
text: Síðani varð eisini runnið niðanum kirkjuna til Trongugøtu áðrenn vent var aftur oman móti máløkinum á Karvatoftum. At renna niðan, aftaná at hava bæði svomið og súkklað, er ein sonn avbjóðing, og tað sást aftur í móðum andlitum og tungum stevum. Tó so, hildu allir íðkarar á og megnaðu avbjóðingina tey høvdu sett sær sjálvum.
text: #000009
text: Spurd, hvussu tað kendist at hava megnað avbjóðingina, segði sami íðkari.
text: #000010
text: Eg eri stolt. Eg kláraði tað.
text: #000011
text: Øll kunnu altíð bjóða sær sjálvum av í egnum lagi og renna og svimja fyri seg sjálvi, um tey vilja. Tá vit skipa fyri avbjóðingum eiga vit at hugsa, hvussu vit gera tað til nakað serligt fyri tey at luttaka, og hvussu júst hetta gerst ein góð og vónandi ógloymandi uppliving. Hvat kunnu vit leggja afturat, sum ger tað serligt?
text: #000013
text: Tað má ásannast, at karmarnir fyri ógloymandi uppliving fyri bæði luttakarar og áskoðarar vóru ógviliga góðir.
text: #000014